ประกาศธนาคารแห่งประเทศไทย เรื่อง การอนุญาตเปิดทำการในวันหยุดหรือนอกเวลา
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การขออนุญาตเปิดทำการในวันหยุดหรือนอกเวลา
-------------------
 อาศัยอำนาจตามความในมาตรา
๑๗ แห่งพระราชบัญญัติการธนาคารพาณิชย์ 
พ.ศ. ๒๕๐๕ และที่แก้ไขเพิ่มเติม ธนาคารแห่งประเทศไทยออกประกาศเป็นข้อกำหนดดังต่อไปนี้

 ข้อ
๑ ธนาคารพาณิชย์ที่ประสงค์จะเปิดทำการในวันหยุดทำการหรือเปิดทำการ
นอกเวลาเปิดทำการตามที่กำหนดในประกาศธนาคารแห่งประเทศไทยว่าด้วยวันหยุดทำการของ
ธนาคารพาณิชย์
และประกาศธนาคารแห่งประเทศไทยว่าด้วยการกำหนดวันและเวลาทำการของ
ธนาคารพาณิชย์
ให้ธนาคารพาณิชย์ยื่นขออนุญาตต่อธนาคารแห่งประเทศไทยโดยระบุเหตุผลพร้อม
รายละเอียดตามรายการดังต่อไปนี้
 (๑)
สำนักงานใหญ่หรือสำนักงานสาขาที่จะเปิดทำการ
 (๒)
วัน เวลาที่ประสงค์จะเปิดทำการนอกเหนือจากวันและเวลาเปิดทำการตาม
ปกติ
 (๓)
ประเภทหรือขอบเขตของธุรกรรมที่จะให้บริการ
 (๔)
ระบบการรักษาความปลอดภัย ทั้งในส่วนของธนาคารพาณิชย์เอง และผู้ใช้
บริการ
 (๕)
แผนการปฏิบัติเพื่อรองรับ และแก้ไขเมื่อเกิดกรณีวิกฤติ อาทิ การขาดสภาพ
คล่อง หรือการถอนเงินฝากอย่างกระทันหันจากสาเหตุข่าวลือ
เป็นต้น

 ข้อ
๒ เมื่อธนาคารพาณิชย์ยื่นขออนุญาตต่อธนาคารแห่งประเทศไทยโดยแสดงเหตุ
ผลและข้อเท็จจริงตามรายการดังกล่าวในข้อ ๑ แล้ว
หากธนาคารแห่งประเทศไทยไม่มีหนังสือแจ้งทัก
ท้วงหรือขอข้อมูลเพิ่มเติมภายใน ๓๐ วัน
นับแต่วันที่ธนาคารแห่งประเทศไทยได้รับหนังสือขออนุญาต
ดังกล่าว ให้ถือว่าธนาคารแห่งประเทศไทยอนุญาตให้ธนาคารพาณิชย์นั้นเปิดทำการตามที่ขอได้
 อนึ่ง
ธนาคารพาณิชย์ที่ได้รับอนุญาตจะต้องดูแลให้พนักงานในส่วนงานที่เกี่ยวข้อง
ได้รับทราบแผนการปฏิบัติเพื่อรองรับ
และแก้ไขเมื่อเกิดกรณีวิกฤติ และถือปฏิบัติตามแผนการดังกล่าว
โดยเคร่งครัดเมื่อมีปัญหาเกิดขึ้น
รวมทั้งจะต้องประกาศข้อมูลการเปิดทำการตามที่ได้รับอนุญาตใน
รายละเอียดทั้งสำนักงาน วันเวลา
และธุรกรรมที่จะให้บริการให้ชัดเจนในที่เปิดเผย ณ สำนักงานของ
ธนาคารพาณิชย์นั้น
 ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

  ประกาศ
ณ วันที่ ๗ เมษายน พ.ศ. ๒๕๔๒
 
หม่อมราชวงศ์จัตุมงคล โสณกุล
 ผู้ว่าการ
  ธนาคารแห่งประเทศไทย
[รก.๒๕๔๒/๒๘ง/๘๒/๘ เมษายน ๒๕๔๒]
 
ปรียนันท์/แก้ไข
 
๑๗ / ๕
/ ๔๕
 (B+A)